CELEX: C2004/118/98
Language: da
Date: 2004-04-30 00:00:00
Title: Sag T-113/04: Sag anlagt den 19. marts 2004 af Atlantic Container Line AB, Grupo TMM SA De CV, Hanjin Shipping Co Ltd, Hyundai Merchant Marine Co Ltd, Mediterranean Shipping Co SA, Neptune Orient Lines Ltd, Orient Overseas Container Line (UK) Ltd, P & Nedlloyd Container Line Limited og Sea-Land Service, Inc. mod Kommissionen for De Europæiske Fællesskaber

30.4.2004   
            
            
               DA
            
            
               Den Europæiske Unions Tidende
            
            
               C 118/45
            
         Sag anlagt den 19. marts 2004 af Atlantic Container Line AB, Grupo TMM SA De CV, Hanjin Shipping Co Ltd, Hyundai Merchant Marine Co Ltd, Mediterranean Shipping Co SA, Neptune Orient Lines Ltd, Orient Overseas Container Line (UK) Ltd, P&O Nedlloyd Container Line Limited og Sea-Land Service, Inc. mod Kommissionen for De Europæiske Fællesskaber
   (Sag T-113/04)
   (2004/C 118/98)
   Processprog: engelsk
   Ved De Europæiske Fællesskabers Ret i Første Instans er der den 19. marts 2004 anlagt sag mod Kommissionen for De Europæiske Fællesskaber af Atlantic Container Line AB, Göteborg (Sverige), Grupo TMM SA De CV, Tlalpan (Mexico), Hanjin Shipping Co Ltd, Seoul (Sydkorea), Hyundai Merchant Marine Co Ltd, Seoul (Sydkorea), Mediterranean Shipping Co SA, Genève (Schweiz), Neptune Orient Lines Ltd, Singapore (Republikken Singapore), Orient Overseas Container Line (UK) Ltd, Levington (Det Forenede Kongerige), P&O Nedlloyd Container Line Limited, London, og Sea-Land Service, Inc., Jacksonville (USA), ved Solicitors J. Pheasant, M. Levitt og K. Nicholson, og med valgt adresse i Luxembourg.
   Sagsøgeren har nedlagt følgende påstande:
   
               a)
            
            
               Kommissionen tilpligtes at betale sagsøgerne de beløb, der er anført i bilag A.1 til stævningen.
            
         
               b)
            
            
               Kommissionen tilpligtes at betale sagsøgerne renter med den af Den Europæiske Centralbank fastsatte sats for de primære markedsoperationer, forhøjet med 2 procentpoint, eller efter enhver anden sats, som Retten måtte finde passende ud fra sagens konkrete omstændigheder, fra den dato, hvor hver enkelt sagsøgers respektive forpligtelse til at betale omkostninger i relation til bankgarantien ophørte (som anført i bilag A.1), til den dato, hvor Retten afsiger dom i den foreliggende sag.
            
         
               c)
            
            
               Kommissionen tilpligtes at betale sagsøgerne renter på grundlag af den sats, som Retten måtte finde passende ud fra sagens omstændigheder, af sådanne beløb, som ifølge Retten skal betales i henhold til b) og c) ovenfor fra datoen for Rettens afsigelse af dom, til betaling sker.
            
         
               d)
            
            
               Den beslutning, der er indeholdt i eller fremgår af Kommissionens skrivelse af 6. januar 2004, annulleres.
            
         
               e)
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Den 16. december 1998 pålagde Kommissionen sagsøgerne bøder for to overtrædelser af artikel 82 EF. Ved dom af 30. september 2003 (1) annullerede Retten disse bøder i det hele.
   Sagsøgerne har anført, at de har lidt et betydeligt økonomisk tab som en direkte følge af Kommissionens retsstridige pålæggelse af bøderne. Ifølge sagsøgerne udgøres dette tab af de omkostninger, sagsøgerne har haft ved at skulle stille garantier for betalingen af de ulovligt pålagte bøder og ved at opretholde garantierne fra det tidspunkt, hvor de først blev stillet, og indtil det tidspunkt, hvor de blev annulleret. Betalingen af et beløb svarende til sådanne omkostninger er nødvendig med henblik på at genindsætte sagsøgerne i den retsstilling, de ville have haft, såfremt Kommissionen ikke ulovligt havde pålagt sagsøgerne bøder.
   Sagsøgerne har endelig nedlagt påstand om, at Kommissionen i medfør af artikel 233 EF tilpligtes at gennemføre de »nødvendige foranstaltninger« til opfyldelse af ovennævnte dom, idet den tilpligtes at betale hver af sagsøgerne et beløb svarende til de omkostninger, hver enkelt af dem har haft med hensyn til provisionen af den enkelte garanti, med tillæg af passende renter.
   
      (1)  Dom af 30.9.2003 i de forenede sager T-191/98 og T-212/98 – T-214/98, Atlantic Container Line m.fl. mod Kommissionen (endnu ikke trykt i Samling af Afgørelser).